wickkiey/tamil-wikipedia-markdown huggingface dataset:
# நாரணம்மாள்புரம்


**நாரணம்மாள்புரம்** (ஆங்கிலம்:Naranammalpuram), இந்தியாவின் தமிழ்நாடு மாநிலத்தில் அமைந்துள்ள திருநெல்வேலி மாவட்டம், திருநெல்வேலி வட்டத்தில் இருக்கும் ஒரு பேரூராட்சி ஆகும். இது 5 வருவாய் கிராமங்களையும், ஆறு குக்கிராமங்களையும் கொண்டது.  
## அருகமைந்த ஊர்கள்
- திருநெல்வேலி 10 கி.மீ.
- ராஜவள்ளிபுரம் 1 கி.மீ.
- தாழையூத்து 1 கி.மீ.
- சங்கர் நகர் 1 கி.மீ.

## பேரூராட்சியின் அமைப்பு
18.13 ச.கி.மீ. பரப்பும், 15 வார்டுகளும், 62 தெருக்களும் கொண்ட இப்பேரூராட்சி திருநெல்வேலி (சட்டமன்றத் தொகுதி)க்கும், திருநெல்வேலி மக்களவைத் தொகுதிக்கும் உட்பட்டது.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 4580 வீடுகளும், 17094 மக்கள்தொகையும் கொண்டது.  

## கோயில்கள்
- நாரணம்மாள்புரம் வெங்கடேஸ்வரப் பெருமாள் கோயில்
- நாரணம்மாள்புரம் உச்சினிமாகாளியம்மன் கோயில்
- நாரணம்மாள்புரம் பாலத்தடி சுடலைமாடசுவாமி கோயில்
## ஆதாரங்கள்
# நரசிம்மநாயக்கன்பாளையம்


**நரசிம்மநாயக்கன்பாளையம்** (ஆங்கிலம்:Narasimhanaickenpalayam), இந்தியாவின் தமிழ்நாடு மாநிலத்தில் அமைந்துள்ள கோயம்புத்தூர் மாவட்டத்தில் இருக்கும் ஒரு பேரூராட்சி ஆகும்.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 11,005 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். நரசிம்மநாயக்கன்பாளையம் மக்களின் சராசரி கல்வியறிவு 78% ஆகும், இதில் ஆண்களின் கல்வியறிவு 83%, பெண்களின் கல்வியறிவு 73% ஆகும். இது இந்திய தேசிய சராசரி கல்வியறிவான 59.5% விட கூடியதே. நரசிம்மநாயக்கன்பாளையம் மக்கள் தொகையில் 10% ஆறு வயதுக்குட்பட்டோர் ஆவார்கள்.  

## ஆதாரங்கள்
# நரசிங்கபுரம், சேலம் மாவட்டம்


**நரசிங்கபுரம்** (ஆங்கிலம்:Narasingapuram), இந்தியாவின் தமிழ்நாடு மாநிலத்தில் அமைந்துள்ள சேலம் மாவட்டத்தில் உள்ள ஆத்தூர் வட்டத்தில் இருக்கும் ஒரு நகராட்சி ஆகும்.  

## மக்கள் வகைப்பாடு
2011-ஆம் ஆண்டு மக்கள் தொகை கணக்கெடுப்பின்படி 18 [நகராட்சி]] மன்ற உறுப்பினர்களையும், 6,230 குடும்பங்களையும் கொண்ட இந்நகரத்தின் மக்கள்தொகை 23,084 ஆகும். இந்நகரத்தின் எழுத்தறிவு 82.6% மற்றும் பாலின விகிதம் 1000 ஆண்களுக்கு, 1,003 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 2230 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 988 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 4,859 மற்றும் 227 ஆகவுள்ளனர். மக்கள்தொகையில் இந்துக்கள் 93.96%, இசுலாமியர்கள் 3.76%,, கிறித்தவர்கள் 2.14% மற்றும் பிறர் 0.05% ஆகவுள்ளனர்.
# நாட்டறம்பள்ளி


**நாட்டறம்பள்ளி** (ஆங்கிலம்:**Nattarampalli**), இந்தியாவின் தமிழ்நாடு மாநிலத்தில் அமைந்துள்ள திருப்பத்தூர் மாவட்டத்தின் நாட்டறம்பள்ளி வட்டத்தின் தலைமையிடம் மற்றும் பேரூராட்சி ஆகும். நாட்டறம்பள்ளி ஊராட்சி ஒன்றியத்தின் வட்டார வளர்ச்சி அலுவலகம் இங்கு இயங்குகிறது.  

நாட்டறம்பள்ளியில் ஸ்ரீ ராம் சந்திர மிஷன் மற்றும் ஸ்ரீ ராமகிருஷ்ண மடம் அமைந்துள்ளது. நாட்டறம்பள்ளி நகரம் முந்தைய வட ஆற்காடு மாவட்டத்தில் ஒரு பகுதியாக இருந்தது.  

## அமைவிடம்
நாட்டறம்பள்ளி, மாவட்டத் தலைமையிடம் வேலூரிலிருந்து 85 கி.மீ. தொலைவில் உள்ளது. இதனருகே அமைந்த இரயில் நிலையம் 10 கி.மீ. தொலைவில் உள்ள ஜோலார்பேட்டையில் உள்ளது. இதனருகே உள்ள நகரங்கள் மேற்கே கிருஷ்ணகிரி 35 கி.மீ.; வடக்கே வாணியம்பாடி 18 கி.மீ.; தெற்கே திருப்பத்தூர் 15 கி.மீ. தொலைவில் உள்ளது.  

## பேரூராட்சியின் அமைப்பு
7.20 சகி.மீ. பரப்பும், 15 பேரூராட்சி மன்ற உறுப்பினர்களையும், 25 தெருக்களையும் கொண்ட இப்பேரூராட்சி ஜோலார்பேட்டை (சட்டமன்றத் தொகுதி) மற்றும் திருவண்ணாமலை மக்களவைத் தொகுதிக்குட்பட்டதாகும்.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,480 வீடுகளும், 10,390 மக்கள்தொகையும், கொண்டது. மேலும் இப்பேரூராட்சியின் எழுத்தறிவு 78.82% மற்றும் பாலின விகிதம் ஆயிரம் ஆண்களுக்கு, 1007 பெண்கள் வீதம் உள்ளனர்.
# நாட்டரசன் கோட்டை


**நாட்டரசன் கோட்டை** (ஆங்கிலம்:Nattarasankottai), இந்தியாவின் தமிழ்நாடு மாநிலத்தில் அமைந்துள்ள சிவகங்கை மாவட்டம், காளையார்கோவில் வட்டம், காளையார்கோவில் ஊராட்சி ஒன்றியத்தில் இருக்கும் ஒரு பேரூராட்சி ஆகும். இது சிவகங்கைக்கு கிழக்கே 8 கி.மீ. தொலைவில், காளையார்கோவிலுக்கு அருகில் உள்ளது.  

2011-ஆம் ஆண்டு மக்கள்தொகை கணக்கெடுப்பின்படி, இப்பேரூராட்சி 1,554 வீடுகளும், 5,860 மக்கள்தொகையும் கொண்டது.  

இது 18 சகி.மீ. பரப்பும், 12 வார்டுகளும், 65 தெருக்களும் கொண்ட இப்பேரூராட்சியானது சிவகங்கை (சட்டமன்றத் தொகுதி)க்கும், சிவகங்கை மக்களவைத் தொகுதிக்கும் உட்பட்டது.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 75&nbsp;மீட்டர் (246&nbsp;அடி) உயரத்தில் இருக்கின்றது.  

## சிறப்புகள்
இங்கு கண்ணுடைய நாயகி அம்மன் கோவில் மிகவும் பிரசித்தி பெற்ற கோவில் ஆகும். இப்பேரூராட்சியில் ஆண்டுதோறும் பொங்கல் தினத்தின் முதல் செவ்வாய் அன்று செவ்வாய் பொங்கல் கொண்டாடப்படுகிறது. இங்கு நடைபெறும் வைகாசி விசாக திருவிழா மிகவும் பிரசித்தி பெற்றதாகும். முக்கியமாக 8ஆம் திருவிழா வெள்ளிரதம், இதில் சுமார் 1 லட்சம் பேர் கலந்து கொள்கின்றனர்.  

### கம்பன் கல்லறை
சோழநாட்டில் பிறந்த கம்பன் *மன்னவனும் நீயோ வளநாடும் உனதோ* என சோழ மன்னனைப் பழித்துப் பாடிவிட்டு, செட்டி நாட்டுப் பகுதிக்கு தனது இறுதிக் காலத்தைக் கழித்த பின் நாட்டரசன் கோட்டையில் மாண்டான் என்று கருதப்படுகிறது. அவரது கல்லறை இங்கு அமைந்திருக்கிறது. கம்பன் தான் இயற்றிய இராம காதையை அரங்கேற்றிய பங்குனி மாதம் அத்த நாளில் இக்கல்லறைக் கோயில் வளாகத்தில் காரைக்குடி கம்பன் கழகம் நடத்தும் கம்பன் விழாவின் நிறைவு விழா ஆண்டு தோறும் நடைபெறுகிறது.  

## ஆதாரங்கள்
# நவல்பட்டு


**நவல்பட்டு** (ஆங்கிலம்:Navalpattu), இந்தியாவின் தமிழ்நாடு மாநிலத்தில் அமைந்துள்ள திருச்சிராப்பள்ளி மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 16,020 மக்கள் இங்கு வசிக்கின்றார்கள். இவர்களில் 49% ஆண்கள், 51% பெண்கள் ஆவார்கள். நவல்பட்டு மக்களின் சராசரி கல்வியறிவு 77% ஆகும், இதில் ஆண்களின் கல்வியறிவு 82%, பெண்களின் கல்வியறிவு 71% ஆகும். இது இந்திய தேசிய சராசரி கல்வியறிவான 59.5% விட கூடியதே. நவல்பட்டு மக்கள் தொகையில் 9% ஆறு வயதுக்குட்பட்டோர் ஆவார்கள்.  

## ஆதாரங்கள்
# நீடாமங்கலம்


**நீடாமங்கலம்** (*Needamangalam*), இந்தியாவின் தமிழ்நாடு மாநிலத்தில் அமைந்துள்ள திருவாரூர் மாவட்டத்தில் உள்ள நீடாமங்கலம் வட்டம் மற்றும் நீடாமங்கலம் ஊராட்சி ஒன்றியம் ஆகியவற்றின் தலைமையிடமும், முதல் நிலை பேரூராட்சியும் ஆகும். “ இப்பகுதி சோழர்கள் ஆட்சி காலத்தில் நீராடுமங்கலம் என்ற பெயருடன் விளங்கியுள்ளது. ” நீடாமங்கலம் நகரம் முந்தைய தஞ்சாவூர் மாவட்டத்தில் ஒரு பகுதியாக இருந்தது.  

## அமைவிடம்
நீடாமங்கலம் பேரூராட்சி, திருவாரூருக்கு 27 கி.மீ. தொலைவில் உள்ளது. நீடாமங்கலத்தில் தொடருந்து நிலையம் உள்ளது. இதனருகே அமைந்த நகரங்கள் தஞ்சாவூர் 32 கி.மீ.; வ‌‌லங்கைமான் 15கி.மீ.; மன்னார்குடி 12 கி.மீ. தொலைவில் உள்ளது. இப்பகுதி முற்காலத்தில் சோழநாட்டின் முக்கிய நகரங்களில் ஒன்றாக விளங்கியுள்ளது.  

## பேரூராட்சியின் அமைப்பு
2.62 சகி.மீ. பரப்பும், 15 வார்டுகளும், 58 தெருக்களும் கொண்ட இப்பேரூராட்சி மன்னார்குடி (சட்டமன்றத் தொகுதி)க்கும், தஞ்சாவூர் மக்களவைத் தொகுதிக்கும் உட்பட்டது.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2392 வீடுகளும், 9336 மக்கள்தொகையும் கொண்டது.  

## பெயர்க் காரணம்
**நீராட்டு மங்கலம்‌** என்பதே இவ்வூரின்‌ பழைய பெயர்‌ என்ப, இவ்வூரை அடுத்து “கோவில்வெண்ணி”” என்றழைக்கப்படும்‌ பெருங்கிராமம்‌ உள்ளது. இக்கோயில்‌வெண்ணியில்‌ வெண்ணிப்‌ பறந்தலையில்‌ போர்‌ முடித்த கரிகால் சோழன் அருகில்‌ இருந்த நீடாமங்கலத்தில்‌ வெற்றிக்குக்‌ காரணமாய்‌ இருந்த தன்‌ வாளுக்கு, வாள்மங்கலம்‌ அதாவது நீராட்டுமங்கலம்‌ செய்‌வித்தமையாலேயே இவ்வூருக்கு நீராட்டுமங்கலம்‌ என்ற பெயர்‌ வந்தது என்றும்‌ அதுவே நாளடைவில்‌ நீடாமங்கலம்‌ ஆயிற்று என்றும்‌ கூறுவர். இவ்வூரின்‌ வேறு பெயர்‌ யமுனாம்பாள்புரம்‌ என்பதாகும்‌. ராஜ பிரதாப சிங்‌ என்பவனால்‌ அவன்‌ மனைவியருள்‌ ஒருத்தியான யமுனாம்பாள்‌ என்பவளுக்காக இவ்வூரில்‌ அரண்மனையும்‌, சத்திரமும்‌ கட்டப்பெற்றமையின்‌, அம்மாதரசியின்‌ பெயரால்‌ யமுனாம்பாள்புரம்‌ என அழைக்கப்‌ பெற்றது.  

## கோயில்கள்
- நீடாமங்கலம் சந்தான ராமசாமி கோயில்
- சதுரங்க வல்லபநாதர் கோயில், பூவனூர், நீடாமங்கலம்
- நீடாமங்கலம் யமுனாம்பாள் கோயில்
- நீடாமங்கலம் கோகமுகேஷ்வரர் கோயில்
- நீடாமங்கலம் லெட்சுமி நாராயணபெருமாள் கோயில்

## புகழ்பெற்றவர்கள்
- நீடாமங்கலம் என். டி. எம். சண்முக வடிவேல்
- நீடாமங்கலம் மீனாட்சி சுந்தரம் பிள்ளை
# நெய்யூர்



**நெய்யூர்** (*Neyoor*) என்பது தமிழ்நாட்டின் கன்னியாகுமரி மாவட்டம், கல்குளம் வட்டத்தில் உள்ள ஓர் பேரூராட்சி ஆகும். இதன் அருகில் இரணியல் தொடருந்து நிலையம் உள்ளது.  

இங்கு பிரபலமான நெய்யர் தேவாலயம் உள்ளது. இந்தியாவில் முதன்முதலில் புற்றுநோய்க்கான ஆராய்ச்சி மையம் உள்ளது.  

## அமைவிடம்
நெய்யூர், நாகா்கோவிலிருந்து 18 கி.மீ. தொலைவிலும்; கன்னியாகுமரியிலிருந்து 17 கி.மீ. தொலைவிலும் உள்ளது. நெய்யூர் பேரூராட்சியின் கிழக்கே திங்கள்நகர் 1 கி.மீ. தொலைவிலும் மேற்கே கருங்கல் 6 கி.மீ. தொலைவிலும் வடக்கில் அழகியமண்டபம் 6 கி.மீ. தொலைவிலும் தெற்கில் குளச்சல் 10 கி.மீ. தொலைவிலும் உள்ளன.  

## பேரூராட்சியின் அமைப்பு
இந்தப் பேரூராட்சியானது 5.23 சதுர கிலோ மீட்டர் பரப்பில், 15 வார்டுகளும், 46 தெருக்களும் கொண்டது. இப்பேரூராட்சி குளச்சல் (சட்டமன்றத் தொகுதி)க்கும், கன்னியாகுமரி மக்களவைத் தொகுதிக்கும் உட்பட்டது.  

## மக்கள் தொகை பரம்பல்
2011ஆம் ஆண்டு மக்கள் தொகை கணக்கெடுப்பின்படி இப்பேரூராட்சி, 3430 வீடுகளும், 12917 மக்கள்தொகையும் கொண்டது.
# நெல்லிக்குப்பம்



**நெல்லிக்குப்பம்** (ஆங்கிலம்:**Nellikuppam**), இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டத்தில் உள்ள பண்ருட்டி வட்டத்தில் இருக்கும் ஒரு நகராட்சி ஆகும். நெல்லிக்குப்பத்தில் தனியார் சர்க்கரை ஆலை இயங்குகிறது. நெல்லிக்குப்பம், பண்ருட்டி சட்டமன்றத் தொகுதிக்கு உட்பட்டதாகும்.  

## மக்கள் வகைப்பாடு
2011-ஆம் ஆண்டு மக்கள் தொகை கணக்கெடுப்பின்படி 30 நகராட்சி மன்ற உறுப்பினர்களையும், 10,763 குடும்பங்களையும் கொண்ட இந்நகரத்தின் மக்கள்தொகை 46,678 ஆகும். இந்நகரத்தின் எழுத்தறிவு 82.8% மற்றும் பாலின விகிதம் 1000 ஆண்களுக்கு, 1,028 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 5072 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 966 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 16,826 மற்றும் 32 ஆகவுள்ளனர். மக்கள்தொகையில் இந்துக்கள் 75.69%, இசுலாமியர்கள் 21.7%, கிறித்தவர்கள் 2.29%, தமிழ்ச் சமணர்கள் 0.19%, மற்றும் பிறர் 0.12% ஆகவுள்ளனர்.  

நெல்லிக்குப்பத்தில் சமூக அமைப்புகள்  

சுயமரியாதை இயக்கத்தின் தாக்கத்தால் திருவள்ளுவர் மன்றம் 1950 ல் செயற்பட்டது. பகுத்தறிவாளர் கழகம் 1985 முதல் 2000ம் ஆண்டு வரை செயற்பட்டது. வாசகர் வட்டம் இது அரசு நூலகத்தின் வாசகர் வட்டமாகும் . இது சுமார் 20 ஆண்டு காலம் செயற்பட்டது. மாந்த நலச் சிந்தனையாளர் பேரவை,தமிழின இளைஞர் குழு,தமிழினியர் நூலக வாசகர் வட்டம், நகர வளர்ச்சி குழு, அறிவாலயம் போன்ற பல சமூக நல அமைப்புகள் நெல்லிக்குப்பத்தில் செயல்பட்டன.  

# நெல்லிக்குப்பம் இதழ்கள்

1950ல் நெல்லிக்குப்பத்தில் திராவிட முன்னேற்ற கழகத்தின் கிளை செயலராக இருந்த தையலர் இராசகோபால் என்பவர் திராவிட முரசு என்ற இதழை நடத்தினார்.  

துரைமாணிக்கம் என்கிற பெருஞ்சித்திரனார் 1960 க்கு முன்பு நெல்லிக்குப்பத்தில் அஞ்சலகத்தில் பணிபுரிந்த போது தென்மொழி என்ற இதழை தொடங்கினார் . அந்த இதழ் இப்போதும் சென்னையில் இருந்து வெளிவந்து கொண்டிருக்கிறது.  

தமிழ் புத்தாண்டு பொங்கல் மலர் அருண்மொழி சேணாவரையன் முயற்சியில் 2001 முதல் பதிமூன்று ஆண்டுகள் தொடர்ச்சியாக வெளிவந்தது
# நெருஞ்சிப்பேட்டை


**நெருஞ்சிப்பேட்டை** (ஆங்கிலம்:**Nerunjipettai**), இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தில் அந்தியூர் வட்டத்தில் இருக்கும் ஒரு பேரூராட்சி ஆகும்.  

இதன் கிழக்கில் காவிரி ஆறு எல்லையாகவும், மேற்கில் பாலமலையும், வடக்கில் சேலம் மாவட்டமும், தெற்கில் அம்மாபேட்டை பேரூராட்சியும் அமையப்பெற்றுள்ளது. விவசாயம் பிரதான தொழிலாக உள்ளது. இப்பகுதியில் காவிரி ஆறு ஓடுவதாலும், மேட்டூர் வலதுகரை வாய்க்கால் பாசனத்தாலும் கரும்பு, நெல் வாழை ஆகிய பணப்பயிர்களும் மேட்டுப்பகுதியில் மானாவாரியாக சோளம், கடலை, ஆமணக்கு, கொள்ளு, துவரை போன்ற பயிர்கள் விளைகின்றன.  
## அமைவிடம்
நெருஞ்சிப்பேட்டை பேரூராட்சிக்கு தெற்கில் ஈரோடு 45 கி.மீ.; வடக்கில் மேட்டூர் 16 கி.மீ.; மேற்கில் சத்தியமங்கலம் 64 கி.மீ.; கிழக்கில் சேலம் 50 கி.மீ. தொலைவில் உள்ளது.  

## பேரூராட்சியின் அமைப்பு
10.47 ச.கி.மீ. பரப்பும், 15 பேரூராட்சி மன்ற உறுப்பினர்களையும், 50 தெருக்களையும் கொண்ட இப்பேரூராட்சி பவானி (சட்டமன்றத் தொகுதி)க்கும், திருப்பூர் மக்களவைத் தொகுதிக்கும் உட்பட்டது.  
## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 1,961 வீடுகளும், 6,791 மக்கள்தொகையும் கொண்டது.  

## ஆதாரங்கள்
# படைவீடு


**படவீடு** (ஆங்கிலம்:**Padaveedu**), இந்தியாவின் தமிழ்நாடு மாநிலத்தில் அமைந்துள்ள நாமக்கல் மாவட்டத்தில் திருச்செங்கோடு வட்டத்தில் இருக்கும் ஒரு பேரூராட்சி ஆகும்.  

## அமைவிடம்
நாமக்கல் - திருசெங்கோடு சாலையில், நாமக்கல்லிருந்து வடமேற்கே 53 கி.மீ. தொலைவில் படைவீடு உள்ளது.  

## பேரூராட்சியின் அமைப்பு
14 ச.கி.மீ. பரப்பும், 15 பேரூராட்சி மன்ற உறுப்பினர்களையும் கொண்ட இப்பேரூராட்சி நாமக்கல் மக்களவைத் தொகுதிக்கும் உட்பட்டது.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,965 வீடுகளும், 10,451 மக்கள்தொகையும் கொண்டது.  

## ஆதாரங்கள்
# பத்மநாபபுரம்


**பத்மநாபபுரம்** (*Padmanabhapuram*), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டத்தில் உள்ள கல்குளம் வட்டத்தில் இருக்கும் ஒரு நகராட்சி ஆகும்.  

## வரலாறு
பத்மநாபபுரம் திருவிதாங்கூர் சமஸ்தானத்தின் பழைய தலைநகரம். 1795-இல் திருவிதாங்கூர் மன்னரான ராமவர்மா தலைநகரை பத்மநாபபுரத்தில் இருந்து திருவனந்தபுரத்திற்கு மாற்றினர்.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 66&nbsp;மீட்டர் (217&nbsp;அடி) உயரத்தில் இருக்கின்றது.  

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி, 21 நகராட்சி மன்ற உறுப்பினர்களையும், 5,549 குடும்பங்களையும் கொண்ட இந்நகரத்தின் மக்கள்தொகை 21,342 ஆகும். அதில் 10,518 ஆண்களும், 10,824 பெண்களும் உள்ளனர். இந்நகரத்தின் எழுத்தறிவு 93.2% மற்றும் பாலின விகிதம் 1000 ஆண்களுக்கு, 1,029பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 2120 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 956 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 2,264 மற்றும் 1 ஆகவுள்ளனர். மக்கள்தொகையில் இந்துக்கள் 60.4% , இசுலாமியர்கள் 20.65%, கிறித்தவர்கள் 18.85% மற்றும் பிறர் 0.08% ஆகவுள்ளனர்.  

## சுற்றுலா
திருவிதாங்கூர் மன்னர்களின் பழைய அரண்மனையான பத்மநாபபுரம் அரண்மனை இவ்வூரின் முக்கியமான சுற்றுலாத் தலமாகும். நுட்பமான மரவேலைப்பாடுகளைக் கொண்டுள்ள இவ் அரண்மனை ஆறு ஏக்கர் பரப்பளவில் அமைந்துள்ளது.  

## மேலும் பார்க்க
- பத்மநாபபுரம் அரண்மனை
- தமிழக நகராட்சிகள்
# பாலக்கோடு


**பாலக்கோடு** (ஆங்கிலம்:Palakkodu), இந்தியாவின் தமிழ்நாடு மாநிலத்தில் அமைந்துள்ள தருமபுரி மாவட்டம், பாலக்கோடு வட்டத்தில் இருக்கும் ஒரு பேரூராட்சி ஆகும். இப்பேரூராட்சி பகுதியில் தக்காளி மற்றும் மாம்பழம் தொடர்பான விவசாயம் நடைபெறுகிறது. இங்கு பாலக்கோடு தொடருந்து நிலையம் உள்ளது. பாலக்கோடு நகரம் முந்தைய சேலம் மாவட்டத்தில் ஒரு பகுதியாக இருந்தது.  

## அமைவிடம்
இப்பேரூராட்சிக்கு தெற்கில் தருமபுரி 23 கி.மீ.; வடக்கில் காவேரிப்பட்டணம் 20 கி.மீ.; கிழக்கில் காரிமங்கலம் 17 கி.மீ.; மேற்கில் மாரண்டஹள்ளி 15 கி.மீ., தொலைவில் உள்ளன. தேன்கனிகோட்டை 33 கி.மீ. தூரத்தில் உள்ளது.ராயக்கோட்டை 24 கி.மீ. தொலைவில் உள்ளது.  

## பேரூராட்சியின் அமைப்பு
2.56 ச.கி.மீ. பரப்பும், 18 பேரூராட்சி மன்ற உறுப்பினர்களையும், 126 தெருக்களையும் கொண்ட இப்பேரூராட்சி பாலக்கோடு (சட்டமன்றத் தொகுதி)க்கும், தர்மபுரி மக்களவைத் தொகுதிக்கும் உட்பட்டது.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 4,948 வீடுகளும், 20,959 மக்கள்தொகையும் கொண்டது.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 533&nbsp;மீட்டர் (1748&nbsp;அடி) உயரத்தில் இருக்கின்றது.
# பாலமேடு



**பாலமேடு** என்பது இந்தியாவின் தமிழ்நாடு மாநிலத்தில் அமைந்துள்ள மதுரை மாவட்டம், வாடிப்பட்டி வட்டத்தில் இருக்கும் ஒரு தேர்வுநிலை பேரூராட்சி ஆகும். 2011-ஆம் ஆண்டின் மக்கள்தொகை கணக்கெடுப்பின் படி, இதன் மக்கள்தொகை 10,493 ஆகும்.  

4 ச.கி.மீ. பரப்பும், 15 வார்டுகளும், 69 தெருக்களும் கொண்ட பாலமேடு பேரூராட்சி, சோழவந்தான் (சட்டமன்றத் தொகுதி)க்கும், தேனி மக்களவைத் தொகுதிக்கும் உட்பட்டது. இவ்வூரில் பால்கோவா மற்றும் ஜல்லிக்கட்டு ஆகியவை பிரசித்தி பெற்றவை ஆகும்.  

## புவியியல்
இவ்வூர் என்ற புவியியல் ஆள்கூறுகள் கொண்டு அமைந்துள்ளது. கடல் மட்டத்தில் இருந்து இவ்வூர் சராசரியாக 244.53&nbsp;மீட்டர் (802.3&nbsp;அடி) உயரத்தில் இருக்கின்றது.  

## ஆதாரங்கள்
# பாளையம் (திண்டுக்கல்)



**பாளையம்** (ஆங்கிலம்:**Palayam**), இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், வேடசந்தூர் வட்டத்தில் இருக்கும் ஒரு பேரூராட்சி ஆகும். 2011-ஆம் ஆண்டு மக்கள்தொகை கணக்கெடுப்பின் படி, 15,336 மக்கள்தொகை கொண்ட இப்பேரூராட்சி, 25.10 ச.கி.மீ. பரப்பும், 15 வார்டுகளும் கொண்டது. இது வேடசந்தூர் (சட்டமன்றத் தொகுதி)க்கும், கரூர் மக்களவைத் தொகுதிக்கும் உட்பட்டது.  

## அமைவிடம்
பாளையம் பேரூராட்சி, திண்டுக்கல் மாவட்டத் தலைமையிடமான திண்டுக்கல்லிருந்து 40 கி.மீ. தொலைவிலும்; கரூரிலிருந்து 35 கி.மீ தொலவிலும் உள்ளது.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3,686 வீடுகளும், 15,336 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 71.9% மற்றும் பாலின விகிதம் 1,000 ஆண்களுக்கு, 988 பெண்கள் வீதம் உள்ளனர். குழந்தைகள் பாலின விகிதம் 1000 ஆண் குழந்தைகளுக்கு, 895 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 1,525  
மற்றும் 1 ஆகவுள்ளனர்.  

## ஆதாரங்கள்
# பள்ளபட்டி


**பள்ளபட்டி** (ஆங்கிலம்:Pallapatti), இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டத்தில் இருக்கும் ஒரு பேரூராட்சி ஆகும்.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 11,807 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். பள்ளபட்டி மக்களின் சராசரி கல்வியறிவு 61% ஆகும், இதில் ஆண்களின் கல்வியறிவு 69%, பெண்களின் கல்வியறிவு 53% ஆகும். இது இந்திய தேசிய சராசரி கல்வியறிவான 59.5% விட கூடியதே. பள்ளபட்டி மக்கள் தொகையில் 12% ஆறு வயதுக்குட்பட்டோர் ஆவார்கள்.  

## ஆதாரங்கள்
# பல்லாவரம்



**பல்லாவரம்** (ஆங்கிலம்: *Pallavaram*) இந்தியாவின் தமிழ்நாடு மாநிலத்தில் அமைந்துள்ள செங்கல்பட்டு மாவட்டம், பல்லாவரம் வட்டத்தில் உள்ள தாம்பரம் மாநகராட்சியின் ஒரு பகுதியாகும். மேலும் சென்னையின் புறநகர் பகுதியும் ஆகும். இவ்வூரில் மின்சார தொடருந்து நிலையம் உள்ளது. பல்லாவரம் திருப்பெரும்புதூர் மக்களவைத் தொகுதிக்கு உட்பட்டதாகும்.  

## அமைவிடம்
பல்லாவரம் காஞ்சிபுரத்திலிருந்து 65 கி.மீ. தொலைவிலும், எழும்பூரிலிருந்து 22 கி.மீ. தொலைவிலும் உள்ளது.  

## வரலாறு
பல்லவர்புரம் என்ற பெயர் பின்னர் பல்லாவரம் என்று மாறியது. பல்லாவரம் நகரம் முந்தைய செங்கல்பட்டு மாவட்டத்தில் ஒரு பகுதியாக இருந்தது.  

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 16&nbsp;மீட்டர் (52&nbsp;அடி) உயரத்தில் இருக்கின்றது.  
அரசு ஆவணங்களில் பல்லவபுரம் என்றே குறிப்பிடப்படும்.  

## மக்கள் வகைப்பாடு
2011-ஆம் ஆண்டு மக்கள் தொகை கணக்கெடுப்பின்படி 56,135 குடும்பங்களையும் கொண்ட இப்பகுதியின் மக்கள்தொகை 2.15,417 ஆகும். இப்பகுதியின் எழுத்தறிவு 92.9% மற்றும் பாலின விகிதம் 1000 ஆண்களுக்கு 996 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 22258 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 978 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 34,199 மற்றும் 1,031 ஆகவுள்ளனர். மக்கள்தொகையில் இந்துக்கள் 91.51%, இசுலாமியர்கள் 6.92% , கிறித்தவர்கள் 9.12% , தமிழ்ச் சமணர்கள் 0.15%, மற்றும் பிறர் 0.93% ஆகவுள்ளனர்.  
## தாம்பரம் மாநகராட்சியுடன் இணைத்தல்

3 நவம்பர் 2021 அன்று பல்லாவரம் பகுதி தாம்பரம் மாநகராட்சியுடன் இணைக்கப்பட்டது.
# பள்ளிக்கரணை


**பள்ளிக்கரணை** (ஆங்கிலம்:Pallikaranai) இந்தியாவின் தமிழ்நாடு மாநிலத்தில் அமைந்துள்ள சென்னை மாவட்டத்தில் உள்ள சோழிங்கநல்லூர் வட்டத்தில் உள்ள வருவாய் கிராமம் ஆகும். முன்னர் காஞ்சிபுரம் மாவட்டத்தில் ஒரு பேரூராட்சியாக இருந்த இப்பகுதி, ஜூலை 2011 முதல் பெருநகர சென்னை மாநகராட்சியுடன் இணைக்கப்பட்டது. பள்ளிக்கரணை சென்னை மாநகராட்சியின் 189-ஆவது வார்டு, 14-ஆவது மண்டலத்தில் உள்ளது. பள்ளிகரணை சோழிங்கநல்லூர் சட்டமன்ற தொகுதிக்கு உட்பட்டதாகும்.  

2012 ஆம் ஆண்டிற்கான உலகளாவிய சொத்து ஆலோசகர் "நைட் பிராங்கின்" அறிக்கையின் படி, இந்த பள்ளிக்கரணை பகுதிகள் இந்தியாவின் முதலீட்டிற்கான 13 முக்கிய குடியிருப்பு இடங்களில் 11வது பெரிய இடமாக திகழ்ந்தது. குடியிருப்புப் பேரிடங்களில் இருந்து முதலீட்டாளர்களின் பார்வையில், 2012 முதல் 2017 காலக்கட்டத்தில் வீட்டு விலை மதிப்பு 93 சதவீதம் அதிகரிக்கும் என்று எதிர்பார்க்கப்பட்டது.  

## இயற்கை வளம்
இப்பகுதி வங்கக்கடலை ஒட்டியுள்ளது. இங்கு சதுப்புநிலக்காடுகள் காணப்படுகின்றன. இப்பகுதியின் அலையாத்தித் தாவரங்கள் உயிரியல் சிறப்பு வாய்ந்தவை. இக்காடுகளை பல பறவைகள், நிலநீர் வாழிகள் போன்றவை வாழிடமாகக் கொண்டுள்ளன.
# பள்ளிப்பட்டு


**பள்ளிப்பட்டு** (ஆங்கிலம்: *Pallipattu*) இந்தியாவின் தமிழ்நாடு மாநிலத்தில் அமைந்துள்ள திருவள்ளூர் மாவட்டம், பள்ளிப்பட்டு வட்டத்தின் நிர்வாகத் தலமையிடமும், பேரூராட்சியும் ஆகும். பள்ளிப்பட்டு ஊராட்சி ஒன்றியத்தின் வட்டார வளர்ச்சி அலுவலகம் பள்ளிப்பட்டில் இயங்குகிறது. பள்ளிப்பட்டு நகரம் முந்தைய செங்கல்பட்டு மாவட்டத்தில் ஒரு பகுதியாக இருந்தது.  

## அமைவிடம்
தமிழ்நாடு - ஆந்திரப்பிரதேசம் எல்லையில் அமைந்த இப்பேருராட்சியானது, மாவட்ட தலைமையிடமான திருவள்ளூரிலிருந்து 70 கி.மீ. தொலைவிலும், பொதட்டூர்பேட்டையிலிருந்து 10 கி.மீ.. தொலைவிலும்சென்னையிலிருந்து 95 கி.மீ.. தொலைவிலும் உள்ளது. இதன் கிழக்கில் நகரி 16 கி.மீ..; மேற்கில் சித்தூர் 40 கி.மீ..; வடக்கில் திருப்பதி 70 கி.மீ.. தொலைவில் உள்ளது.  

## பேரூராட்சியின் அமைப்பு
7.70 ச.கி.மீ.. பரப்பும், 15 பேரூராட்சி மன்ற உறுப்பினர்களையும், 55 தெருக்களையும் கொண்ட இப்பேரூராட்சி திருத்தணி (சட்டமன்றத் தொகுதி) மற்றும் அரக்கோணம் மக்களவைத் தொகுதிக்குட்பட்டதாகும்.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 1,979 வீடுகளும், 8,721 மக்கள்தொகையும், கொண்டது. மேலும் இப்பேரூராட்சியின் எழுத்தறிவு 82.30% மற்றும் பாலின விகிதம், ஆயிரம் ஆண்களுக்கு, 1024 பெண்கள் வீதம் உள்ளனர்.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 154&nbsp;மீட்டர் (505&nbsp;அடி) உயரத்தில் இருக்கின்றது.
# பம்மல்



**பம்மல்** (ஆங்கிலம்:Pammal) இந்தியாவின் தமிழ்நாடு மாநிலத்தில் அமைந்துள்ள செங்கல்பட்டு மாவட்டத்தில் உள்ள தாம்பரம் மாநகராட்சியின் ஒரு பகுதியாகும்.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 49,744 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். பம்மல் மக்களின் சராசரி கல்வியறிவு 81% ஆகும், இதில் ஆண்களின் கல்வியறிவு 85%, பெண்களின் கல்வியறிவு 77% ஆகும். இது இந்திய தேசிய சராசரி கல்வியறிவான 59.5% விடக் கூடியதே. பம்மல் மக்கள் தொகையில் 10% ஆறு வயதுக்குட்பட்டோர் ஆவார்கள்.  
## தாம்பரம் மாநகராட்சியுடன் இணைத்தல்

3 நவம்பர் 2021 அன்று பம்மல் பகுதி, தாம்பரம் மாநகராட்சியுடன் இணைக்கப்பட்டது.  

## ஆதாரங்கள்
# பனைமரத்துப்பட்டி


**பனைமரத்துப்பட்டி** அல்லது **பனமரத்துப்பட்டி** (ஆங்கிலம்:**Panaimarathupatti**), என்பது இந்தியாவின் தமிழ்நாடு மாநிலத்தில் அமைந்துள்ள சேலம் மாவட்டத்தில் சேலம் வட்டத்தில் இருக்கும் ஒரு பேரூராட்சி ஆகும். இவ்வூரில் பனைமரத்துப்பட்டி ஊராட்சி ஒன்றியத்தின் வட்டார வளர்ச்சி அலுவலகம் இயங்குகிறது.  

## அமைவிடம்
பனைமரத்துப்பட்டி பேரூராட்சிக்கு வடக்கில் சேலம் 12 கி.மீ. தொலைவில் உள்ளது. இதன் தெற்கில் ஆத்தூர் 60 கி.மீ. தொலைவிலும்; தெற்கில் நாமக்கல் 50 கி.மீ.; மேற்கில் மேட்டூர் 50 கி.மீ. தொலைவிலும் உள்ளன.  

## பேரூராட்சியின் அமைப்பு
12 ச.கி.மீ. பரப்பும், 15 பேரூராட்சி மன்ற உறுப்பினர்களையும், 33 தெருக்களையும் கொண்ட இப்பேரூராட்சி வீரபாண்டி (சட்டமன்றத் தொகுதி) மற்றும் சேலம் மக்களவைத் தொகுதிக்குட்பட்டதாகும்.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,468 குடும்பங்களும், 9,368 மக்கள்தொகையும், கொண்டது. மேலும் இப்பேரூராட்சியின் எழுத்தறிவு 75.17% மற்றும் பாலின விகிதம் ஆயிரம் ஆண்களுக்கு, 996 பெண்கள் வீதம் உள்ளனர்.  

## ஆதாரங்கள்
# பனஜி


**பனாஜி**, **பஞ்சிம்** (ஆங்கிலம்:*Panaji*, போர்ச்சுகீசியம்:*Pangim*), இந்தியாவின் கோவா மாநிலத்தின் தலைநகர் ஆகும். இதன் போர்ச்சுகீசிய பெயர் பஞ்சிம் ஆகும். இது வட கோவா மாவட்டத்தில் இருக்கும் ஒரு நகராட்சி மன்றம் ஆகும்.  

## மக்கள் வகைப்பாடு
இந்திய 2011 மக்கள் தொகை கணக்கெடுப்பின்படி 40,017 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். பணஜி மக்களின் சராசரி கல்வியறிவு 81% ஆகும், இதில் ஆண்களின் கல்வியறிவு 85%, பெண்களின் கல்வியறிவு 77% ஆகும். இது இந்திய தேசிய சராசரி கல்வியறிவான 59.5% விட கூடியதே. பணஜி மக்கள் தொகையில் 9% ஆறு வயதுக்குட்பட்டோர் ஆவார்கள்.  

## வரலாறு
1961-ஆம் ஆண்டு இந்தியா பனாஜியை ஒரு படையெடுப்பின் மூலம் இணைந்துக் கொண்டது. 1961 முதல் 1987ஆம் ஆண்டு வரை இந்திய ஆட்சிப் பகுதியாக இருந்த கோவாவின் தலைநகராகவும் 1987-இல் மாநிலமாகத் தரம் உயர்த்தப்பட்ட கோவா மாநிலத்தின் தலைநகராகவும் விளங்குகிறது. வட கோவா மாவட்டத்தின் நிர்வாகத் தலைநகரமும் இதுவே.  

## ஆதாரங்கள்
# பண்ருட்டி (கடலூர்)



**பண்ருட்டி** இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டத்தில் உள்ள பண்ருட்டி வட்டம் மற்றும் பண்ருட்டி ஊராட்சி ஒன்றியம் ஆகியவற்றின் நிர்வாகத் தலைமையிட நகரமும், முதல் நிலை நகராட்சி ஆகும். பலாப்பழத்திற்கும், முந்திரிக்கும் புகழ் பெற்றது பண்ருட்டி. பாட்டெழுதுவதில் சிறந்து விளங்கியதால், பண் உருட்டி, என்பது மறுவி பண்ருட்டி என்று பெயர் பெற்றது. பண்ருட்டி நகரம் முந்தைய தென் ஆற்காடு மாவட்டத்தில் ஒரு பகுதியாக இருந்தது. பண்ருட்டி கடலூர் மக்களவைத் தொகுதியில் இடம்பெற்றுள்ளது.  

பிரிட்டிஷ் கிழக்கிந்திய கம்பெனியால் இங்கு 150 ஆண்டுகள் பழமையான அரசு பள்ளி கட்டப்பட்டது, மேலும் 1,000 ஆண்டுகளுக்கும் மேலான பழமையான கோயில் வீரட்டானேசுவரர் கோயில் திருவதிகையில் உள்ளது.  

## மக்கள் வகைப்பாடு
இந்திய 2011 ஆம் ஆண்டு மக்கள்தொகைக் கணக்கெடுப்பின்படி 60,323 பேர் இங்கு வாழ்கின்றனர். இவர்களில் 50% பேர் ஆண்களும், 50% பேர் பெண்களும் ஆவர். பண்ருட்டி மக்களின் சராசரி கல்வியறிவு 76.19% ஆகும், இதில் ஆண்களின் கல்வியறிவு 76% ஆகவும் பெண்களின் கல்வியறிவு 62% ஆகவும் அமைகிறது. இது இந்தியத் தேசிய சராசரி கல்வியறிவான 72.99% விட கூடியதே. பண்ருட்டி மக்கள்தொகையில் 6,257 பேர் ஆறு வயதுக்குட்பட்டோர் ஆவர்.  

## தொழில்
பண்ருட்டி நகரத்தை ஒட்டி தென்புறத்தில் கெடிலம் ஆறு செல்கிறது. வறண்ட தட்ப வெப்ப காலநிலையைக் கொண்டது. கெடிலம் ஆற்றின் தென்புறம் செம்மண் மிகுந்துள்ளது. எனவே, பலாவைப் பயிரிடுகின்றனர். இதை முந்திரி தோப்பிற்கு இடையே ஊடு பயிராக பயிர் செய்ய முடியும். இது ஏப்ரல், மே, சூன் மாதங்களில் பலன் தரக்கூடியது. பண்ருட்டி நகரத்திற்கு வடக்கே சுமார் 7 கி.மீ தொலைவில் தென்பெண்ணை ஆறு செல்கிறது. பண்ருட்டி யின் வடக்கு பகுதியில் களிமண் பூமியாகும் இங்கு நெல், கரும்பு உள்ளிட்ட பயிர்கள் விளைகிறது. அதிகமாக கொய்யா தோப்புகள் நிறைந்துள்ளன. பண்ருட்டி வட்டத்தின் தென் பகுதி முந்திரி,பலா விளைகிறது. வட பகுதியில் கொய்யா, சப்போட்டா பழ வகை பயிர் செய்யப்படுகிறது.  

## முக்கிய பிரமுகர்கள்
- பண்ருட்டி இராமச்சந்திரன் முன்னாள் அமைச்சர்.
- பஞ்சவர்ணம் பண்ருட்டி நகராட்சியின் முன்னாள் தலைவர், நூல் ஆசிரியர்.
- சினேகா தமிழ்த் திரைப்பட நடிகை.
- தங்கர் பச்சான் - திரைப்பட இயக்குநர், ஒளிப்பதிவாளர், மற்றும் எழுத்தாளர் ஆவார்.
- தட்சணாமூர்த்தி இராமு, சமூக செயற்பாட்டாளர், மற்றும் எழுத்தாளர் ஆவார்.
# பாபநாசம் (திருநெல்வேலி மாவட்டம்)



**பாபநாசம்** (ஆங்கிலம்:Papanasam) என்பது இந்தியாவின் தமிழ்நாடு மாநிலத்தில் அமைந்துள்ள திருநெல்வேலி மாவட்டத்தில் இருக்கும் ஓர் ஊர் ஆகும். பாபநாசம் சட்டமன்றத் தொகுதி மயிலாடுதுறை சட்டமன்றத் தொகுதிக்கு உட்பட்டதாகும்.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 106&nbsp;மீட்டர் (347&nbsp;அடி) உயரத்தில் இருக்கின்றது.  

## மக்கள் வகைப்பாடு
2001 இல் இந்திய மக்கள் தொகை கணக்கெடுப்பின்படி 614 மக்கள் இங்கு வசிக்கின்றார்கள். இவர்களில் ஆண்கள் 312, பெண்கள் 302 ஆவார்கள். பாபநாசம் மக்களின் சராசரி கல்வியறிவு 84.39% ஆகும், இது இந்திய தேசிய சராசரி கல்வியறிவான 78% விட கூடியதே. பாபநாசம் மக்கள் தொகையில் 11.43% ஆறு வயதுக்குட்பட்டோர் ஆவார்கள்.  

## காலநிலை

## பாபநாசநாதர் கோயில்

இவ்வூரில் பாண்டிய அரசர்களால் கட்டப்பட்டு, நாயக்க மரபு அரசர்களால் விரிவாக்கப்பட்ட பழம்பெரும் பாபநாசநாதர் கோயில் அமைந்துள்ளது. இக்கோயில் ஒரு வைப்புத் தலமாகும்.  

:இறைவர் : பாவநாசர், பாபவிநாசகர்.  
:இறைவியார் : லோகநாயகி, உலகம்மை.  
:தல மரம் : களா மரம்.  
:தீர்த்தம் : தாமிரபரணி, வேத தீர்த்தம், கல்யாண தீர்த்தம், பைரவ தீர்த்தம்.  
வழிபட்டோர் : அகத்தியர்.  
:வைப்புத்தலப் பாடல்கள் :  
- சம்பந்தர் - பொதியிலானே பூவணத்தாய் (1-50-10), அயிலுறு படையினர் (1-79-1)
- அப்பர் - தெய்வப் புனற்கெடில (6-7-6), உஞ்சேனை மாகாளம் (6-70-8).
# பரமத்தி


**பரமத்தி** (ஆங்கிலம்:**Paramathi**), தமிழ்நாடு மாநிலத்தில் அமைந்துள்ள நாமக்கல் மாவட்டத்தில் பரமத்தி-வேலூர் வட்டத்தில் இருக்கும் ஒரு பேரூராட்சி ஆகும்.  

## அமைவிடம்
நாமக்கல் - கரூர் தேசிய நெடுஞ்சாலையில் அமைந்த பரமத்தி பேரூராட்சிக்கு கிழக்கில் நாமக்கல் 22 கி.மீ.; மேற்கில் கரூர் 23 கி.மீ.; வடக்கில் திருச்செங்கோடு 20 கி.மீ. மற்றும் தெற்கில் சேந்தமங்கலம் 34 கி.மீ. தொலைவில் உள்ளது. இதனருகே அமைந்த தொடருந்து நிலையம் 21 கி.மீ. தொலைவில் உள்ள மோகனூரில் உள்ளது.  

## பேரூராட்சியின் அமைப்பு
15.56 ச.கி.மீ. பரப்பும், 15 பேரூராட்சி மன்ற உறுப்பினர்களையும், 36 தெருக்களையும் கொண்ட இப்பேரூராட்சி பரமத்தி-வேலூர் (சட்டமன்றத் தொகுதி)க்கும், நாமக்கல் மக்களவைத் தொகுதிக்கும் உட்பட்டது.  
## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3,353 வீடுகளும், 11,986 மக்கள்தொகையும் கொண்டது.
# பார்வதிபுரம், ஆந்திரப் பிரதேசம்


**பார்வதிபுரம்** (ஆங்கிலம்:Parvathipuram), இந்தியாவின் ஆந்திரப் பிரதேசம் மாநிலத்தில் அமைந்துள்ள விஜயநகரம் மாவட்டத்தில் இருக்கும் ஒரு நகராட்சி ஆகும். இதையும் சுற்றியுள்ள ஊர்களையும் இணைத்து பார்வதிபுரம் மண்டலம் உருவாக்கப்பட்டது.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 49,692 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். பார்வதிபுரம் மக்களின் சராசரி கல்வியறிவு 66% ஆகும், இதில் ஆண்களின் கல்வியறிவு 75%, பெண்களின் கல்வியறிவு 57% ஆகும். இது இந்திய தேசிய சராசரி கல்வியறிவான 59.5% விட கூடியதே. பார்வதிபுரம் மக்கள் தொகையில் 12% ஆறு வயதுக்குட்பட்டோர் ஆவார்கள்.  

## ஊர்கள்
பார்வதிபுரம் மண்டலத்தில் கீழ்க்காணும் ஊர்கள் உள்ளன.  
1. சண்டலங்கி
1. பெதமரிகி
1. கிருஷ்ணபல்லி
1. ராதம்பேட்டை
1. ஸ்ரீரங்கராஜபுரம்
1. கங்கமாம்பபுரம்
1. ரவிகொனபத்தி வலசா
1. தனுஜயபுரம்
1. ஜகன்னாதரபும்
1. வெங்கடநிசங்கபுரம்
1. லட்சுமிநாராயணபுரம்
1. கொத்தவலசா
1. பார்வதிபுரம்
1. கோரெ
1. அப்பனதொரவலசா
1. அட்டூருவலசா
1. கோபாலபுரம்
1. அட்டபுசீலா
1. வெங்கம்பேட்டை
1. சினபொண்டபல்லி
1. நிசங்கபுரம்
1. கங்கபுரம்
1. கவிட்டிபத்ரா
1. முலக
1. டொக்கிசீலா
1. கங்கராஜபுரம்
1. பெலகம்
1. சுந்தரநாராயணபுரம்
1. கொசெக்கா
1. புதுருவாடா
1. அதரு
1. சுங்கி
1. டொங்கல கொத்தபட்னம்
1. தாடங்கிவலசா
1. ஜகன்னாதராஜபுரம்
1. லட்சுமிபுரம்
1. ஜமதாலா
1. சலம்வலசா
1. தொக்கவானிமுலகா
1. சூடிகாம்
1. தாள்ளபுரிடி
1. பந்தலுப்பி
1. ஜம்மாதிவலசா
1. அண்டிவலசா
1. புலிகும்மி
1. லச்சிராஜுபேட்டை
1. புட்டூர்
1. பெதபொண்டபல்லி
1. நர்சிபுரம்
1. ஹரிபுரம் கரடவலசா
1. விஸ்வம்பரபுரம்
1. வெங்கடராயுடுபேட்டை
1. பாலகுடபா

## அரசியல்
இது ஆந்திர சட்டமன்றத்துக்கு பார்வதிபுரம் சட்டமன்றத் தொகுதியிலும், பாராளுமன்றத்துக்கு அரக்கு மக்களவைத் தொகுதியிலும் சேர்க்கப்பட்டுள்ளது.  

## ஆதாரங்கள்
# பட்டோடி


**பட்டோடி** (*Pataudi*), இந்தியாவின் அரியானா மாநிலத்தில் அமைந்துள்ள குர்கான் மாவட்டத்தில் இருக்கும் ஒரு ஊர் ஆகும்.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 240&nbsp;மீட்டர் (787&nbsp;அடி) உயரத்தில் இருக்கின்றது.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 16,064 மக்கள் இங்கு வசிக்கின்றார்கள். இவர்களில் 53% ஆண்கள், 47% பெண்கள் ஆவார்கள். பட்டோடி மக்களின் சராசரி கல்வியறிவு 57% ஆகும், இதில் ஆண்களின் கல்வியறிவு 65%, பெண்களின் கல்வியறிவு 48% ஆகும். இது இந்திய தேசிய சராசரி கல்வியறிவான 59.5% விட குறைந்ததே. பட்டோடி மக்கள் தொகையில் 17% ஆறு வயதுக்குட்பட்டோர் ஆவார்கள்.
# பட்னா



**பாட்னா** (ஆங்கிலம்:Patna), இந்தியாவின் பீகார் மாநிலத்தில் அமைந்துள்ள பாட்னா மாவட்டத்தில் இருக்கும் ஒரு மாநகராட்சி ஆகும்.  

பாட்னா பீகார் மாநிலத்தின் தலைநகரமாகும். தொன்மைக்காலத்திலிருந்து மக்கள் குடியேறி வசித்து வரும் நகரங்களுள் இதுவும் ஒன்றாகும்.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 50&nbsp;மீட்டர் (164&nbsp;அடி) உயரத்தில் இருக்கின்றது.  

## வரலாறு
**பாடலிபுத்திரம்** (*Pāṭaliputra*, தேவநாகரி: पाटलिपुत्र),இது பாட்னாவின் பழைய பெயர் ஆகும். பொ.ஊ.மு. 490 இல் இது அஜாதசத்ருவால் கங்கை ஆற்றின் அருகில் நிறுவப்பட்டது. பின்னர் இது மகத நாட்டின் தலைநகராகவும் விளங்கியது.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 1,376,950 மக்கள் இங்கு வசிக்கின்றார்கள். இவர்களில் 54% ஆண்கள், 46% பெண்கள் ஆவார்கள். பட்னா மக்களின் சராசரி கல்வியறிவு 71% ஆகும், இதில் ஆண்களின் கல்வியறிவு 77%, பெண்களின் கல்வியறிவு 65% ஆகும். இது இந்திய தேசிய சராசரி கல்வியறிவான 59.5% விட கூடியதே. பட்னா மக்கள் தொகையில் 13% ஆறு வயதுக்குட்பட்டோர் ஆவார்கள்.  

## ஆதாரங்கள்
# பட்டுக்கோட்டை


**பட்டுக்கோட்டை** (*Pattukkottai*) இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில், பட்டுக்கோட்டை வட்டத்தில் இருக்கும் ஒரு நகராட்சி ஆகும். பட்டுக்கோட்டை சட்டப்பேரவைத் தொகுதி தஞ்சாவூர் மக்களவைத் தொகுதிக்கு உட்பட்டதாகும்.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 5&nbsp;மீட்டர் (16&nbsp;அடி) உயரத்தில் இருக்கின்றது.  

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி,33 நகராட்சி மன்ற உறுப்பினர்களையும், 18,437 குடும்பங்களையும் கொண்ட இந்நகரத்தின் மக்கள்தொகை 73,135 ஆகும். அதில் 36,386 ஆண்களும், 36,749 பெண்களும் உள்ளனர். இந்நகரத்தின் எழுத்தறிவு 89.2% மற்றும் பாலின விகிதம் 1000 ஆண்களுக்கு, 1,010 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 7019 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 934 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 4,286 மற்றும் 587 ஆகவுள்ளனர். மக்கள்தொகையில் இந்துக்கள் 86.82%, இசுலாமியர்கள் 7.57%, கிறித்தவர்கள் 5.34% மற்றும் பிறர் 0.18% ஆகவுள்ளனர். இந்த தொகுதியில் முக்குலத்தோர், வெள்ளாளர்,முத்தரையர், யாதவர்,ஆதி திராவிடர், இஸ்லாமியர்கள், மற்றும் மீனவ சமூகத்தினரும் பரவலாக உள்ளனர்.  

## சுற்றுலாத்தலம்

பட்டுக்கோட்டை அருகேயுள்ள மனோரா எனும் சுற்றுலாத்தலம் உள்ளது, மேலும் இங்குள்ள அருள்மிகு நாடியம்மன் கோவில் மிகவும் சிறப்பு வாய்ந்தது. இங்கு புகழ்பெற்ற 'கல்யாணசுந்தரம் மணிமண்டபம்' அமைந்துள்ளது.  

## பெயர்க் காரணம்
பதினேழாம்‌ நூற்றாண்டுக்கு முன்பே பட்டுக்கோட்டை எனும்‌ பெயர்‌ வழக்கத்தில்‌ இருந்துள்ளது. பட்டுக்கோட்டை பகுதி பட்டு மழவராயர் என்பவர்களால் ஆட்சி செய்யப்பட்டது. ’பட்டு மழவராயர்’ எனும்‌ கள்ளர் குழுத்தலைவன்‌ வாழ்ந்ததாகவும்‌, அவரால்‌ கோட்டைக்‌ கட்டப்பட்டதாகவும்‌ தஞ்சை அரசுப்‌ பதிவேட்டில்‌ கூறப்பட்டுள்ளது. இதுவே பட்டுக்கோட்டை எனப்‌ பெயர்‌ வரக்‌ காரணமாகும்.  

## கோயில்

சிதிலமடைந்து புனர்நிர்மாணிக்கப்படும் பட்டுக்கோட்டை ஸ்ரீரங்கநாதசுவாமி திருக்கோயில் பட்டுக்கோட்டை பெருமாள் கோவில் தெருவில் அமைந்துள்ளது. இப்போது இக்கோவில் புதிய ஆலயமாக மாற்றப்பட்டு தற்போது புதுப்பொலிவு பெற்று வழிபாடு நடைபெற்று வருகிறது.  

இங்கு நாடியம்மன் திருக்கோவில் உள்ளது.  

## புகழ்பெற்றவர்கள்

- பட்டுக்கோட்டை கல்யாணசுந்தரம்
- ஆர். வெங்கட்ராமன்
- எஸ். டி. சோமசுந்தரம்
- பட்டுக்கோட்டை அழகிரி
- பட்டுக்கோட்டை பிரபாகர்
# பேரையூர்


**பேரையூர்** (ஆங்கிலம்:Peraiyur), இந்தியாவின் தமிழ்நாடு மாநிலத்தில் அமைந்துள்ள மதுரை மாவட்டத்தில் இருக்கும் ஒரு பேரூராட்சி ஆகும்.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 150&nbsp;மீட்டர் (492&nbsp;அடி) உயரத்தில் இருக்கின்றது.  

## மக்கள் வகைப்பாடு
இந்திய 2011 மக்கள் தொகை கணக்கெடுப்பின்படி 10,394 மக்கள் இங்கு வசிக்கின்றார்கள். இவர்களில் 5,292 ஆண்கள், 5,102 பெண்கள் ஆவார்கள். பேரையூரில் 1000 ஆண்களுக்கு 964 பெண்கள் உள்ளனர். பேரையூர் மக்களின் சராசரி கல்வியறிவு 79.98% ஆகும், இதில் ஆண்களின் கல்வியறிவு 87.09%, பெண்களின் கல்வியறிவு 72.77% ஆகும். இது மாநில சராசரி கல்வியறிவான 80.09% விட சற்று குறைவானதே. பேரையூர் மக்கள் தொகையில் 1,078 (10.37%) ஆறு வயதுக்குட்பட்டோர் ஆவார்கள். ஆறு வயதுக்குட்பட்ட குழந்தைகளின் பாலின விகிதம் 1000 ஆண்களுக்கு 800 பெண்கள் என்று குறைந்துள்ளது.  

2011 ஆம் ஆண்டின் மதவாரியான கணக்கெடுப்பின் படி இந்துக்கள் அதிக எண்ணிக்கையில் உள்ளனர். மொத்த மக்கள்தொகையில் இந்துக்கள் 85.33% ஆக இருக்கின்றனர். அதையடுத்து இஸ்லாமியர்கள் 13.41% கிருஸ்துவர்கள் 1.08%, என்ற விகிதத்தில் இருக்கின்றனர். பேரையூர் மொத்த மக்கள்தொகையில் தாழ்த்தப்பட்டோர் 11.33%, பழங்குடியினர் 0.11% ஆக உள்ளனர். பேரையூரில் 2,796 வீடுகள் உள்ளன.
# பேராவூரணி


**பேராவூரணி** (ஆங்கிலம்:Peravurani), தமிழ்நாட்டின் தஞ்சாவூர் மாவட்டத்தில் உள்ள பேராவூரணி வட்டம் மற்றும் பேராவூரணி ஊராட்சி ஒன்றியம் மற்றும் பேராவூரணி ஆகியவற்றின் நிர்வாகத் தலைமையிடமும், ஒரு சிறப்பு நிலை பேரூராட்சியும் ஆகும்.  

## புவியியல்
இவ்வூரின் அமைவிடம் ஆகும். இவ்வூர், மாவட்டத்தின் தென்கோடி பகுதியில் இருக்கிறது. கடல் மட்டத்தில் இருந்து சராசரியாக 16&nbsp;மீட்டர் (52&nbsp;அடி) உயரத்தில் இருக்கின்றது.  

## அரசியல்
இது பாராளுமன்றத் தேர்தலுக்கு தஞ்சாவூர் மக்களவைத் தொகுதியிலும், தமிழக சட்டமன்றத் தேர்தலுக்கு பேராவூரணி தொகுதியாகவும் உள்ளது.  

## மக்கள்தொகை
2011-ஆம் ஆண்டு மக்கள் தொகை கணக்கெடுப்பின்படி, 18 பேரூராட்சி மன்ற உறுப்பினர்களையும், 5,853 குடும்பங்களையும் கொண்ட இந்நகரத்தின் மக்கள்தொகை 22,084 ஆகும். அதில் 10,643 ஆண்களும், 11,441 பெண்களும் உள்ளனர். இந்நகரத்தின் எழுத்தறிவு 84.7% மற்றும் பாலின விகிதம் 1000 ஆண்களுக்கு, 1,075 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 2122 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 961 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் 45% உள்ளனர். ஆகவுள்ளமக்கள்தொகையில் இந்துக்கள் 83.45% , இசுலாமியர்கள் 9.98%, கிறித்தவர்கள் 6.52% மற்றும் பிறர் 0.05%ஆகவுள்ளனர்.  

## சுற்றுலாத்தலம்
- பேராவூரணி அருகே 14 கிலோமீட்டர் தொலைவில் மனோரா எனும் கடற்கரைச் சுற்றுலாத்தலமாக உள்ளது.
- இங்குள்ள நீலகண்ட விநாயகர் கோவில் இந்தப் பகுதியில் மிகவும் பிரசித்திப்பெற்றது.
- ரெட்டவயலில் அருள்பாலிக்கும் அருள்மிகு ஸ்ரீ கண்ணாயிரமூர்த்தி அய்யனார் கோயில் மிகவும் பிரசித்தி பெற்றதாகும்.(பேராவூரணியிலிருந்து12 கிலோமீட்டர் தொலைவில்).
- அருகில் உள்ள சேதுபாவா சத்திரத்தில் சிறிய மீன்பிடி துறைமுகம் உள்ளது மற்றும் இங்கு நடக்கும் மீன் ஏலமும்.
- படப்பனார்வயல் ஆலடியார் கோவில். பேராவூரணி அருகே அறந்தாங்கி செல்லும் சாலையில் 8 கிலோமீட்டர் தொலைவில் உள்ளது.
- பின்னவாசல் மாரியம்மன் கோவில் மற்றும் பின்னவாசல் சிவன் கோவில்.
- ஆத்தாளூர் வீரமாகளியம்மன் கோவில்,மேற்கு நோக்கி சந்நதியானது அமைந்திருக்கும்.
- பாளத்தளி துர்க்கை அம்மன் கோயில்
- கழனிவாசல் பாலசுப்பிரமணிய சுவாமி கோயில் ￼
- விளங்குளம் ஸ்ரீ அபிவிருத்திநாயகி உடனுறை ஸ்ரீ அட்சபுரீஸ்வரர் கோயில் சனி பகவான் ஸ்தலமாக விளங்கிவருகிறது.
- ஒட்டங்காடு அருள்மிகு ஸ்ரீமுத்துமாரியம்மன் கோயில் மற்றும் அருள்மிகு ஸ்ரீ ஐயப்பன் சுவாமி கோயில்.
- மருக்கப்பள்ளம் சிவன் கோயில் போன்றவை மிகவும் பிரசித்திப்பெற்றதாகும்.
- சொர்ணக்காடு காளியம்மன் கோவில் மற்றும் ராமர் கோவில், கொப்பிமுனி கோவில், விநாயகர் கோவில் சிறப்பு அம்சமாக திகழ்கிறது.பேராவூரணி அருகே அறந்தாங்கி செல்லும் சாலையில் 9.5 கிலோமீட்டர் தொலைவில் உள்ளது.

- ஆதனூரில் 1847-ஆம் வருடம் கட்டப்பட்ட கிறிஸ்தவ தேவாலயம் ஒன்றும், புனித அன்னாள் தேவாலயம் ஒன்றும் உள்ளது.

## தொழில்
- இப்பகுதியில் நெல் விளையும் வயல்வெளிகள் நிறைந்து காணப்படுகின்றன.மேலும் இப்பகுதி காவிரி பாயும் கடைமடை பகுதியாகும்<small>.</small>
- தமிழ்நாட்டிலயே இங்கு தான் தென்னை சாகுபடி அதிகம்.
- இங்கு விளையும் தேங்காய்கள் எண்ணெய் உற்பத்திக்காக காங்கேயம், பல்லடம் போன்ற ஊர்களுக்கும், வெளிநாடுகளுக்கும் தினமும் ஏற்றுமதி செய்யப்படுகிறது.
- இந்த தொகுதியின் கடற்கரை பகுதிகளில் மீன்பிடி தொழிலும் நடைபெறுகிறது.
# பெரியநாயக்கன்பாளையம்



**பெரியநாயக்கன்பாளையம்** (ஆங்கிலம்:Periyanaickenpalayam), இந்தியாவின் தமிழ்நாடு மாநிலத்தில் அமைந்துள்ள கோயம்புத்தூர் மாவட்டம், கோயம்புத்தூர் வடக்கு வட்டத்தில் இருக்கும் ஒரு பேரூராட்சி ஆகும். இப்பேரூராட்சி ஜோதிபுரம், கஸ்தூரிபாளையம், குப்பச்சிபாளையம் மற்றும் பெரியநாயக்கன்பாளையம் என நான்கு வருவாய் கிராமங்கள் கொண்டது.  

## அமைவிடம்
இப்பேரூராட்சி, கோயம்புத்தூர் - மேட்டுப்பாளையம் செல்லும் சாலையில், கோயம்புத்தூரிலிருந்து 20 கி.மீ. தொலைவில் உள்ளது. இங்கு பெரியநாயக்கன்பாளையம் தொடருந்து நிலையம் உள்ளது.  

## பேரூராட்சியின் அமைப்பு
9.37 ச.கி.மீ. பரப்பும், 18 வார்டுகளும், 206 தெருக்களும் கொண்ட இப்பேரூராட்சி, கவுண்டம்பாளையம் (சட்டமன்றத் தொகுதி)க்கும், நீலகிரி மக்களவைத் தொகுதிக்கும் உட்பட்டது.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி, இப்பேரூராட்சி 7,377 வீடுகளும், 25,930 மக்கள்தொகையும் கொண்டது.  

## மேலும் பார்க்க
- பெரியநாயக்கன்பாளையம் ஆதிமூர்த்தி பெருமாள் கோயில்

## ஆதாரங்கள்
# பெரியப்பட்டி


**பெரியப்பட்டி** (ஆங்கிலம்:*Periyapatti*), இந்தியாவின் தமிழ்நாடு மாநிலத்தில் அமைந்துள்ள திருப்பூர் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.  

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 309&nbsp;மீட்டர் (1013&nbsp;அடி) உயரத்தில் இருக்கின்றது.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 10,333 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். பெரியப்பட்டி மக்களின் சராசரி கல்வியறிவு 69% ஆகும், இதில் ஆண்களின் கல்வியறிவு 76%, பெண்களின் கல்வியறிவு 62% ஆகும். இது இந்திய தேசிய சராசரி கல்வியறிவான 59.5% விட கூடியதே. பெரியப்பட்டி மக்கள் தொகையில் 12% ஆறு வயதுக்குட்பட்டோர் ஆவார்கள்.  

## ஆதாரங்கள்
# பேரணாம்பட்டு


**பேரணாம்பட்டு** (ஆங்கிலம்:Peranampattu) என்பது இந்தியாவின் தமிழ்நாடு மாநிலத்தில் அமைந்துள்ள வேலூர் மாவட்டத்தில் உள்ளது பேரணாம்பட்டு நகராட்சி. பேரணாம்பட்டு, வட்டாட்சியும் ஊராட்சி ஒன்றியத்தின் நிர்வாகத் தலைமையிடமும் ஆகும். பேரணாம்பட்டு நகரம் முந்தைய வட ஆற்காடு மாவட்டத்தில் ஒரு பகுதியாக இருந்தது.  

## அமைவிடம்
இது ஆந்திரா - தமிழ்நாடு எல்லைக்கு அருகே அமைந்துள்ளது. இவ்வழியே தேசிய நெடுஞ்சாலை 234 அமைந்துள்ளது.  

## மக்கள் வகைப்பாடு
இந்திய 2011 மக்கள் தொகை கணக்கெடுப்பின்படி 51,271 மக்கள் இங்கு வசிக்கின்றார்கள். இவர்களில் 25,285 ஆண்கள், 25,986 பெண்கள் ஆவார்கள். பேரணாம்பட்டு மக்களின் சராசரி கல்வியறிவு 79.59% ஆகும், இதில் ஆண்களின் கல்வியறிவு 85.35%, பெண்களின் கல்வியறிவு 74.03% ஆகும். இது மாநில சராசரி கல்வியறிவான 80.09 % விட கூடியதே. பேரணாம்பட்டு மக்கள் தொகையில் 13.39% ஆறு வயதுக்குட்பட்டோர் ஆவார்கள். இவர்களில் இந்துக்கள் 36.44%, முஸ்லிம்கள் 61.56%, கிறித்தவர்கள் 1.72% ஆவார்கள்.  

## ஆதாரங்கள்
# பெருங்குடி



**பெருங்குடி** (ஆங்கிலம்:**Perungudi**) இந்தியாவின் தமிழ்நாடு மாநிலத்தில் அமைந்துள்ள காஞ்சிபுரம் மாவட்டத்தின் சோழிங்கநல்லூர் வட்டத்தில் இருந்த பேரூராட்சி ஆகும். பெருங்குடி சோழிங்கநல்லூர் சட்டமன்ற தொகுதிக்கு உட்பட்டதாகும்.  

தற்போது சோழிங்கநல்லூர் வட்டமும், அதனுள் இருந்த பெருங்குடியும், பெருநகர சென்னை மாநகராட்சியில் இணைக்கப்பட்டது. சென்னையின் வளர்ந்து வரும் பகுதிகளில் இதுவும் ஒன்றாகும். 5 ச.கி.மீ... பரப்பு கொண்ட பெருங்குடிப் பகுதி, சோழிங்கநல்லூர் (சட்டமன்றத் தொகுதி)க்குட்பட்டதாகும். இதனருகே அமைந்த தொடருந்து நிலையம் 10 கி.மீ.. தொலைவில் உள்ள பல்லாவரம் ஆகும்.  

## அமைவிடம்
சென்னை செண்டிரல் இரயில் நிலையத்திலிருந்து பெருங்குடி 18 கி.மீ.. தொலைவில் உள்ளது. புகழ்பெற்ற ஆர்கானிக் கடைகள் தரமான ஸ்டாண்டர்ட் கோல்டு ப்ரெஸ்ஸட் ஆயில் மற்றும் ராகவேந்திரா நாட்டு மருந்து கடை இங்கே உள்ளது.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 9&nbsp;மீட்டர் (29&nbsp;அடி) உயரத்தில் இருக்கின்றது.
# பெருங்குளம்


**பெருங்குளம்** (ஆங்கிலம்:**Perungulam**), இந்தியாவின் தமிழ்நாடு மாநிலத்தில் அமைந்துள்ள தூத்துக்குடி மாவட்டம், ஸ்ரீவைகுண்டம் வட்டத்தில் இருக்கும் ஒரு பேரூராட்சி ஆகும்.  

இங்கு வரலாற்று புகழ் பெற்ற அருள்மிகு மாயக்கூத்தர் திருக்கோவில் மற்றும் அருள்மிகு திருவழூதீஸ்வரர் திருக்கோவில்கள் அமைந்துள்ளது. இதன் அருகமைந்த ஊர்கள்; கிழக்கில் ஏரல் 5 கி.மீ., மேற்கில் ஸ்ரீவைகுண்டம் 10 கி.மீ., வடக்கில் சாயர்புரம் 7 கி.மீ., தெற்கில் மங்கலகுறிச்சி 3 கி.மீ.. இதன் அருகமைந்த தொடருந்து நிலையம், 12 கி.மீ. தொலைவில் உள்ள ஸ்ரீவைகுண்டத்தில் உள்ளது.  

20.48 ச.கி.மீ. பரப்பும், 15 வார்டுகளும், 122 தெருக்களும் கொண்ட இப்பேரூராட்சி ஸ்ரீவைகுண்டம் (சட்டமன்றத் தொகுதி)க்கும், தூத்துக்குடி மக்களவைத் தொகுதிக்கும் உட்பட்டது.  

2011-ஆம் ஆண்டு மக்கள் தொகை கணக்கெடுப்பின்படி 1,766 வீடுகள் கொண்ட இப்பேரூராட்சியின் மக்கள்தொகை 7,203 ஆகும்  

## சங்ககாலத்தில் பெருங்குளம்
- சங்ககாலத்தில் இவ்வூர் பாண்டியர் ஆட்சிக்கு உட்பட்டிருந்தது. கோவூர் கிழார் இவ்வூர் மக்களைக் *குளக்கீழ் வாழ்நர்* என்று குறிப்பிடுகிறார். இவர்கள் ஏர்த்தொழில் (நன்செய் வேளாண்மை) செய்துவந்தனர். இவர்களின் செல்வக் குடிமகள் தன் நெல்லைப் பண்டமாற்றாகத் தருவாளாம். வேட்டுவன் தன் நாயின் துணையோடு வேட்டையாடிக் கொண்டுவந்த மான் தசையைக் கொடுத்துவிட்டு நல்லைப் பெற்றுச் செல்வானாம். ஆயர் குடிப் பெண் மொந்தையில் கொண்டுவந்த தயிரைக் கொடுத்துவிட்டு நெல்லைப் பெற்றுச் செல்வாளாம்.
- பொதியமலை நாட்டில் திகழ்ந்த இந்த ஊரில் **ஏழெயில் கதவம்** என்னும் கோட்டை இருந்தது. இதனைச் சோழன் நலங்கிள்ளி கைப்பற்றித் தன் புலிச்சின்னத்தைப் பொறித்திருக்கிறான். அந்தப் புலிச்சின்னம் திறந்த வாயுள்ளதாக இருந்தது.

## சிறப்பம்சம்
இவ்வூரில், நவதிருப்பதிகளில் ஒன்றானதும், 108 திவ்ய தேசங்களில் ஒன்றானதுமான மாயக்கூத்த பெருமாள் எனும் பழைமையான வைணவத் திருக்கோயிலும், பழைமையான சிவபெருமான் திருக்கோயிலும் அமைந்துள்ளன.சிவபெருமான் திருக்கோயிலில், அம்பாள் சன்னதியில் திருவள்ளுவரின் சிலையும் உள்ளது.  

## ஆதாரங்கள்
# பேரூர்


**பேரூர்** (ஆங்கிலம்:Perur), இந்தியாவின் தமிழ்நாடு மாநிலத்திலுள்ள கோவை மாவட்டம், பேரூர் வட்டத்தின் நிர்வாகத் தலைமையிடமும், கோயம்புத்தூர் மாநகராட்சிக்குட்பட்ட பகுதியும் ஆகும். இதன் இருப்பிடம் பண்டைய வரலாற்றில் **ஆறைநாடு** என்னும் பகுதியில் இருந்தது. இவ்வூரில் பேரூர் பட்டீசுவரர் கோயில் உள்ளது.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 418&nbsp;மீட்டர் (1371&nbsp;அடி) உயரத்தில் இருக்கின்றது. பேரூர் நொய்யல் ஆற்றின் கரையில் அமைந்துள்ளது. பேரூரில் ஒரு ஏரி உள்ளது.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 7937 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். பேரூர் மக்களின் சராசரி கல்வியறிவு 69% ஆகும், இதில் ஆண்களின் கல்வியறிவு 76%, பெண்களின் கல்வியறிவு 61% ஆகும். இது இந்திய தேசிய சராசரி கல்வியறிவான 59.5% விட கூடியதே. பேரூர் மக்கள் தொகையில் 10% ஆறு வயதுக்குட்பட்டோர் ஆவார்கள்.  

## பட்டீசுவரர் ஆலயம்

பேரூரில் புகழ்பெற்ற சிவன் கோவில் ஒன்றும் உள்ளது. சிவன், பட்டீசுவரனாகவும், பார்வதி பச்சை நாயகியாகவும் எழுந்தருளியுள்ள இந்தக் கோவில் நொய்யல் ஆற்றின் கரையில் அமைந்துள்ளது. கனகசபை மண்டபத்திலும், இதர மண்டபங்களிலும் அற்புதமான சிற்ப வேலைப்பாடுகள் காணத்தக்கவை. கோவிலுக்கு எதிரே குளம் ஒன்று உள்ளது. இக்கோவில் கி. மு. முதல் நூற்றாண்டு வாக்கில் கரிகால் சோழனால் கட்டப்பட்டிருக்கலாம் என்று கருதப்படுகிறது. மேலும் இக்கோவிலில் உள்ள கனகசபையில் உள்ள ஒரே கல்லால் ஆன சிலைகள் ஆறாம் நூற்றாண்டில் செதுக்கப்பட்டிருக்கின்றன.  

இவ்வூரில் தமிழ்க்கல்லூரி ஒன்றும் உள்ளது.  

## ஆதாரங்கள்
# பொன்னமராவதி



**பொன்னமராவதி** (ஆங்கிலம்:Ponnamaravathi), இந்தியாவின் தமிழ்நாடு மாநிலத்தில் அமைந்துள்ள புதுக்கோட்டை மாவட்டம், பொன்னமராவதி வட்டம், பொன்னமராவதி ஊராட்சி ஒன்றியத்தில் அமைந்த பேரூராட்சி ஆகும். பொன்னம்மராவதி நகரம் முந்தைய திருச்சிராப்பள்ளி மாவட்டத்தில் ஒரு பகுதியாக இருந்தது. பொன்னமராவதியை நகராட்சியாக தரம் உயர்த்த மக்கள் கோரிக்கை வைத்துள்ளனர்.  

## அமைவிடம்
பொன்னமராவதியின் பேரூராட்சியின் கிழக்கில் புதுக்கோட்டை 40 கி.மீ., மேற்கில் மதுரை 85 கி.மீ., வடக்கில் திருச்சி 80 கி.மீ.; தெற்கில் சிவகங்கை 61 கி.மீ. தொலைவில் உள்ளது.  

## பேரூராட்சியின் அமைப்பு
8.60 ச.கி.மீ. பரப்பும், 15 வார்டுகளும், 164 தெருக்களும் கொண்ட இப்பேரூராட்சி திருமயம் (சட்டமன்றத் தொகுதி)க்கும், சிவகங்கை மக்களவைத் தொகுதிக்கும் உட்பட்டது.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3380 வீடுகளும், 12,676 மக்கள்தொகையும் கொண்டது.  

## புவியியல்
பொன்னமராவதி தாலுகாவின் மேற்கில் சிங்கம்புணரி மற்றும் மேலூர் தாலுகாக்களும், தெற்கில் திருப்பத்தூர் தாலுகாவும் அமைந்துள்ளன. புதுக்கோட்டை, நத்தம், காரைக்குடி மற்றும் சிவகங்கை ஆகிய நகரங்கள் பொன்னமராவதிக்கு அருகில் அமைந்துள்ளன. இது புதுக்கோட்டை மற்றும் சிவகங்கை மாவட்டங்களின் எல்லையில் அமைந்துள்ளது.  

## காலநிலை
கோடையில் இதன் வெப்பநிலை 30&nbsp;°C முதல் 42&nbsp;°C வரை ஆகும். ஜனவரி முதல் மே வரையிலான சராசரி வெப்பநிலை முறையே 27&nbsp;°C, 27&nbsp;°C, 30&nbsp;°C, 33&nbsp;°C மற்றும் 34&nbsp;°C ஆகும்.  

## பிரசித்திபெற்ற இடங்கள்
திருமயம் சட்டமன்ற தொகுதிக்கு உட்பட்ட பொன்னமராவதி அருகில் உள்ள வேந்தன்பட்டி,தேனீமலை, குமாரபட்டி போன்ற ஊர்களில் வருடாந்திரம் தை மாதத்தில் ஏறுதழுவல் (ஜல்லிக்கட்டு) நடைபெறுவது வழக்கம். இவ்விழாவினை காண மாவட்டத்தின் பல இடங்களில் இருந்து மக்கள் இங்கு வருகிறார்கள். புதுக்கோட்டையிலிருந்து 30 கி.மீ தொலைவிலும், திருமயத்திலிருந்து 24 கி.மீ தொலைவிலும் வேந்தன்பட்டி உள்ளது. கட்டபொம்மு, ஊமைத்துரை தங்கியிருந்த ஊர் வேந்தன்பட்டி அருகில் உள்ள குமாரபட்டியாக மருவிய குமாரமங்கலம்.
# பூலாம்பட்டி


**பூலாம்பட்டி** (ஆங்கிலம்:**Poolampatti**), இந்தியாவின் தமிழ்நாடு மாநிலத்தில் அமைந்துள்ள சேலம் மாவட்டத்தின் எடப்பாடி வட்டத்தில் இருக்கும் ஒரு பேரூராட்சி ஆகும்.  

## அமைவிடம்
எடப்பாடி வட்டத்தில் உள்ள பூலாம்பட்டி பேரூராட்சி, சேலத்திலிருந்து 49 கி.மீ.. தொலைவில் உள்ளது. குட்டி கேரளா என்று அழைக்கப்படுகிறாது இதனருகே அமைந்த தொடருந்து நிலையம் 22 கி.மீ.. தொலைவில் உள்ள மேட்டூர் அணையில் உள்ளது. இதன் கிழக்கே எடப்பாடி 12 கி.மீ..; மேற்கே நெருஞ்சிப்பேட்டை 6 கி.மீ..; வடக்கே மேட்டூர் 17 கி.மீ..; தெற்கே சங்ககிரி 27 கி.மீ.. தொலைவில் உள்ளது.  

## பேரூராட்சியின் அமைப்பு
8 ச.கி.மீ.. பரப்பும், 15 பேரூராட்சி மன்ற உறுப்பினர்களையும், 38 தெருக்களையும் கொண்ட இப்பேரூராட்சி எடப்பாடி (சட்டமன்றத் தொகுதி) மற்றும் சேலம் மக்களவைத் தொகுதிக்குட்பட்டதாகும்.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,698 குடும்பங்களும், 9,477 மக்கள்தொகையும், கொண்டது. மேலும் இப்பேரூராட்சியின் எழுத்தறிவு 67.25% மற்றும் பாலின விகிதம் ஆயிரம் ஆண்களுக்கு, 987 பெண்கள் வீதம் உள்ளனர்.  

## தொழில்
காவிரியின் கரையில் அமைந்திருப்பதால் இந்த கிராமம் பெரிதும் விவசாயத்தையே நம்பியுள்ளது. கரும்பு, நெல், வாழை, மஞ்சள் போன்ற நன்செய் பயிர்கள் அதிகம் விளைகின்றன. பூலாம்பட்டி அருகில் உள்ள தடுப்பணை மூலம் ஆற்றில் விவசாயத்திற்குத் தண்ணீர் தேக்கப்படுகிறது.வெகு சிறிய அளவில் மீன்பிடிப்பும் நடைபெறுகிறது. சில மீனவர்கள் பயணிகளை ஆற்றில் படகு சவாரி அழைத்துச் சென்றும் சம்பாதிக்கின்றனர்.  

## படகு போக்குவரத்து
பூலாம்பட்டியானது மேட்டூர் அணையின் நீர்தேக்கப் பகுதியை ஒட்டி உள்ளது. இங்கிருந்து காவிரி ஆற்றைக் கடந்து அக்கரை செல்ல படகு துறை உள்ளது. இந்த படகு துறையில் இருந்து ஈரோடு மாவட்டம், நெருஞ்சிப்பேட்டைக்கு விசைப்படகு போக்குவரத்து உள்ளது.  
## ஆதாரங்கள்
# பூவிருந்தவல்லி



**பூவிருந்தவல்லி** (ஆங்கிலம்:Poonamallee), அல்லது **பூந்தமல்லி** என்பது இந்தியாவின் தமிழ்நாடு மாநிலத்தில் அமைந்துள்ள திருவள்ளூர் மாவட்டத்தில் உள்ள பூந்தமல்லி வட்டத்தில் அமைந்துள்ள ஒரு தேர்வு நிலை நகராட்சியாகும். இந்த நகராட்சியானது 2024 ஆம் ஆண்டு ஆவடி மாநகராட்சியுடன் இணைக்கப்பட்டது. இது சென்னையின் ஒரு புறநகர் பகுதியாகவும் உள்ளது. இது சென்னை கோயம்பேடு புறநகர் பேருந்து நிலையத்திலிருந்து சுமார் 15 கி.மீ. தொலைவில் அமைந்துள்ளது. 'புஷ்பகிரிமங்கலம்' என்ற மற்றொரு பெயரும் இவ்வூருக்கு உண்டு. பூந்தமல்லி நகரம் முந்தைய செங்கல்பட்டு மாவட்டத்தில் ஒரு பகுதியாக இருந்தது. பூந்தமல்லி சட்டமன்றத் தொகுதியானது திருவள்ளூர் மக்களவைத் தொகுதிக்கு உட்பட்டதாகும்.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 25&nbsp;மீட்டர் (82&nbsp;அடி) உயரத்தில் இருக்கின்றது.  

## மக்கள் வகைப்பாடு
இந்திய 2011 மக்கள் தொகை கணக்கெடுப்பின்படி, 6,59,922 மக்கள் இங்கு வசிக்கின்றார்கள். இவர்களில் 50.5% ஆண்கள், 49.5% பெண்கள் ஆவார்கள். பூந்தமல்லி மக்களின் சராசரி கல்வியறிவு 77% ஆகும்; இதில் ஆண்களின் கல்வியறிவு 83%, பெண்களின் கல்வியறிவு 71% ஆகும். இது இந்திய தேசிய சராசரி கல்வியறிவான 59.5% விடக் கூடியது. பூந்தமல்லி மக்கள் தொகையில் 11% ஆறு வயதுக்குட்பட்டோர் ஆவர்.